شەفەق نیوز/  محمد ئەوال موستەفا  وە مومڤا جونیۆر ناسریاگە، ک خوەی بۊچگترین ملیاردێرە لە جەهان.  
٢٥٠٠٠ کەس هابان هەژمار ئی مناڵ نۆ ساڵانە لەبان ماڵپەڕەیل پەیوەندییە کۆمەڵایەتییەکان، ک هەمیشە وێنەیل دەوڵەمەنی خوەی بڵاو کەێد.
ئەو زاڕووە دەوڵەمەنی و فڕۆکەی تایبەت خوەی نشان دەێد و بازی وە باڵۆنەیل پڕ لەپۊل کەێد، ئەوەیش لەناو پارچە ڤیدیۆیلیگ نشان دەێد، وەگەرد زنجیرەی هوتێلە پلە بەرزەیلی.
محمد فرە لە دارایەیلی لە باوگی کەفتیەسە دەسی ک وەناو مومڤا ناسریاگە و دەوڵەمنیگ نەیجیریە لە تەمەن ٤٢ ساڵان، و کۆشکیگ ئەرای سەن و هەنای تەمەنی شەش ساڵان بۊ پێشکەشی وەپی کرد.
مومڤا وە فڕۆکەی تایبەت خوەی، وەگەرد باوگی گەردێدە جەهان،  و هەمیش لە تەمەن شەش ساڵانی بۊیە خاوەن یەکەم ماشینی لەبارەی بینتلی.
